Jerzy Popiełuszko

Jerzy Popiełuszko (pron. jɛʐɨ popʲɛwuʂko) (Okopy, 14 de septembre 1947 - Włocławek, 19 de octobre 1984) esseva un presbytero polonese, occidite per functionarios del ministerio de affaires interior del Republica Popular de Polonia. Ille es venerate como beato per le Ecclesia catholic.

 Biographia 
Nascite a Okopy un village solitari presso Suchowola, su genitores esseva agricultores, in iste ambiente simple maturava su vocation.
Ille esseva ordinate sacerdote le 28 de maio 1972 a Varsovia per le cardinal Stefan Wyszyński. 

Usque al 1980 ille esseva cappellano in su village de origine, occupante se principalmente del education de infantes e pueros, desde qual momento initiava a approximar se al movimento de obreros polonese e a subjectos de justitia social.

In su activitate pastoral ille portava su obra presso le obreros de acieria, celebrante un missa solemne in le fabrica durante un exopero del obreros metallurgic.

Postea ille se univa al obreros del syndicato autonome de Solidarność, adverse al regime communista. Ille esseva un convincite anticommunista, e in su predicationes lanceava criticas al systema e invitava le gente a contestar le regime.

 Le defia al regime 
Durante le periodo del lege martial (1981 - 1983) le Ecclesia catholic esseva le unic fortia que poteva haber un certe possibilitate de critica, a transverso del predicationes durante le celebration del missas. 

Le homilias e le predicationes de patre Popiełuszko esseva regularmente transmittite per Radio Free Europe, que dava le un certe popularitate tamben al altere paises. 

Ille esseva initialmente menaciate e invitate al silentio del parte del ministerio de affaires interior polonese, e le 13 de octobre 1984 ille esseva involvite in un accidente stratal ex le qual totevia ille exiva integre. 

 Assassination 
Le 19 de octobre 1984, de retorno ab un servicio pastoral, esseva abducite e occidite per tres functionarios del ministerio de affaires interior, e su corpore esseva retrovate le 30 de octobre in le aquas del Vistula proximo a Włocławek.

Le notitia del assassination causava disordines in Polonia, e le autores del homicidio - le capitanos Grzegorz Piotrowski, Leszek Pękala, Waldemar Chmielewski e le colonnello Adam Petruszka - esseva judicate culpabile e condemnate a 25 annos de prision, ma esseva liberate como consequentia de amnestia alcun anno depost.

Al funebre, occurrente le 3 de novembre, prendeva parte plus que 400.000 personas, includite le leader de Solidarność Lech Wałęsa.

 Beatification 
Su tumba es scopo de regular pelegrinages, ab le Polonia e ab altere paises; le 14 de junio 1987 precava super su tumba tamben papa Johannes Paulo II.

Le Ecclesia catholic initiava le processo de beatification in le 1997.

Le 19 de decembre 2009 papa Benedicto XVI ha autorisate le Congregation pro le causas del sanctos a promulgar le decreto reguardante "le martyrio del Servo e Deo Giorgio Popiełuszko, sacerdote diocesan; nascite le 14 de septembre 1947 a Okopy Suchowola (Polonia) e occidite in odio al fide le 20 de octobre 1984 in le presso de Włocławek (Polonia)"Promulgation de Decretos del Congregation del Causas del Sanctos, 19/12/2009.

Le solemne missa de beatification de don Jerzy Popiełuszko ha essite celebrate a Varsovia dominica 6 de junio 2010, in le placia intitulate al marechal Piłsudski.

 Notas 

 Bibliographia 
 Annalia Guglielmi, Popiełuszko. «Non si può uccidere la speranza», Itaca, Castel Bolognese, 2010
 Milena Kindziuk, Popiełuszko, Edizioni San Paolo, 2010
 Grażyna Sikorska, Vita e morte di Jerzy Popiełuszko, Queriniana Editrice, 1986 
 Jerzy Popiełuszko, Il cammino della mia croce. Messe a Varsavia, Queriniana Editrice, 1985

 Filmographia 
 Rafal Wieczynski, Popiełuszko - Non si può uccidere la speranza, Ranieri Made s.r.l. - Mondadori, 2010

 Ligamines externe 
  Voce del beate Giorgio Popieluszko super le pagina de web santiebeati.it

Categoria:Catholicismo
Categoria:Politica
Popieluszko